হুসাইন যেন
হুসাইন আলি যেন (আরবি: حسين علي زين, ইংরেজি: Hussein Zein; জন্ম: ২৭ জানুয়ারি ১৯৯৫; হুসাইন যেন নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আহাদ এবং লেবানন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৩ সালে, হুসাইন লেবানন অনূর্ধ্ব-১৯ দলের হয়ে লেবাননের বয়সভিত্তিক পর্যায়ে অভিষেক করেছিলেন। প্রায় দুই বছর যাবত লেবাননের বয়সভিত্তিক দলের হয়ে খেলার পর, তিনি ২০১৬ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৩০ ম্যাচে অংশগ্রহণ করেছেন।